അടുത്ത കേരള ബ്ലാസ്റ്റേഴ്സ് സൈനിംഗ് അര്ജന്റീനയിയില് നിന്ന് കേരള ബ്ലാസ്റ്റേഴ്സ് തങ്ങളുടെ ഈ സമ്മറിലെ മൂന്നാം വിദേശ സൈനിംഗ് പൂര്ത്തിയാക്കുന്നതിന് അടുത്ത് എത്തിയിരിക്കുകയാണ്. അര്ജന്റീന സ്ട്രൈക്കര് ജോര്ഗെ പെരേര ഡിയസ് ആകും കേരള ബ്ലാസ്റ്റേഴ്സില് എത്തുന്നത്. ഇതു സംബന്ധിച്ച് ഔദ്യോഗിക പ്രഖ്യാപനം ഉടന് എത്തും. താരം ഒരു വര്ഷത്തെ കരാര് ആകും ക്ലബില് ഒപ്പുവെക്കുക. ഇതിനകം ലൂണ, ഇനസ് സിപോവിച് എന്നീ രണ്ടു വിദേശ സൈനിംഗുകള് കേരള ബ്ലാസ്റ്റേഴ്സ് പൂര്ത്തിയാക്കി കഴിഞ്ഞു. അവസാനമായി അര്ജന്റീനന് ക്ലബായ പ്ലാറ്റെന്സിലാണ് പെരേര ഡയസ് കളിച്ചത്. ചിലി, ബൊളീവിയ, മെക്സിക്കോ എന്നീ രാജ്യങ്ങളിലും താരം കളിച്ചിട്ടുണ്ട്. ഏഷ്യയില് മലേഷ്യന് ക്ലബായ ജോഹര് തസിമിനൊപ്പം നാലു വര്ഷത്തോളം കളിച്ചിരുന്നു. അതുകൊണ്ട് തന്നെ ഇന്ത്യയിലെ സാഹചര്യങ്ങളുമായും പെട്ടെന്ന് പൊരുത്തപ്പെടാന് കഴിയും എന്ന് താരം വിശ്വസിക്കുന്നു.